EkBass/fiwiki-20250220-pages-articles huggingface dataset:
Zimbabwen rugby union -maajoukkue

Zimbabwen rugby union -maajoukkue edustaa Zimbabwea rugby unionin maajoukkuekilpailuissa. Sitä hallinnoiva elin perustettiin vuonna 1895 nimellä Rhodesia Rugby Football Union, vuodesta 1980 Zimbabwe Rugby Union. Zimbabwe on pelannut MM-lopputurnauksessa 1987 ja 1991. Se hävisi molemmilla kerroilla kaikki ottelunsa jääden alkulohkossaan viimeiseksi. Vuonna 1987 se hävisi Romanialle, Skotlannille ja Ranskalle, 1991 Irlannille, Skotlannille ja Japanille. Zimbabwe voitti Africa Cupin 2012. Cup of Nations -kilpailussa se sijoittui kolmanneksi 2012 ja 2016. Zimbabwe oli toukokuussa 2020 kansainvälisen rugbyliitto IRB:n rankingissa 35:lla sijalla. == Lähteet == Luokka:Zimbabwen urheilu Luokka:Rugby union -maajoukkueet
Norsunluurannikon rugby union -maajoukkue

Norsunluurannikon rugby union -maajoukkue edustaa Norsunluurannikkoa rugby unionin maajoukkuekilpailuissa. Sitä hallinnoi vuonna 1961 perustettu Fédération Ivoirienne de Rugby. Norsunluurannikko on pelannut kerran MM- lopputurnauksessa, 1995. Se jäi tuolloin alkulohkossaan viimeiseksi hävittyään Skotlannille pistein 0–89, Ranskalle 18–54 ja Tongalle 11–29. Norsunluurannikko oli syyskuussa 2015 kansainvälisen rugbyliitto IRB:n rankingissa 42. sijalla. == Lähteet == Luokka:Norsunluurannikon urheilu Luokka:Rugby union -maajoukkueet
Sven Johan Enander

Sven Johan Enander (syntyjään Andersson) (29. joulukuuta 1847–16. joulukuuta 1928Vem var det?, sivu 57. Project Runeberg. Viitattu 2.10.2015.) oli ruotsalainen kasvitieteilijä, valtiopäivämies ja pappi. Hän valmistui papiksi 1883 ja sai filosofian kunniatohtorin arvon 1918. Erityisesti hän oli pajulajien tuntija ja tällä alalla etevimpiä koko maailmassa. Hän julkaisi muun muassa teoksen Salices Scandinavicae exsiccatae kolmena niteenä vuosina 1905–1910.Otavan iso tietosanakirja, osa 2 vuodelta 1961, palsta 914 == Lähteet == Luokka:Ruotsalaiset kasvitieteilijät Luokka:Ruotsalaiset papit Luokka:Vuonna 1847 syntyneet Luokka:Vuonna 1928 kuolleet
Öllykäinen

Öllykäinen on Pirkanmaalla Hämeenkyrössä sijaitseva kuivatettu järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän alueen. Nykyään kosteikko kuuluu Myllyojan valuma-alueeseen. == Maantieto == Kosteikko on 250 metriä pitkä, 130 metriä leveä ja sen pinta-ala on 3,3 hehtaaria. Se sijaitsee peltojen ympäröimässä painaumassa, johon ei ole tulo- ojia. Laskuoja lähtee pohjoiseen ja se laskee 800 metrin päässä Heinijärven kylässä kuivatettuun Vähäjärveen. Vähäjärvestä lähtevä Myllyoja laskee Kirkkojärveen. == Historiaa == Kalmbergin kartastossa vuodelta 1855−1856 järvi oli saman suuruinen, mutta asumaton. Järven lähiympärystöstä oli raivattu metsät pois ja se oli niityllä. Myöhemmin järven vedenpintaa on alennettu. == Lähteet == Luokka:Ikaalisten reitin valuma-alueen kuivatetut järvet Luokka:Myllyojan valuma-alue (Mahnalanselän alue) Luokka:Hämeenkyrön luonto
Se!

Se! oli vuosina 1989–2004 ilmestynyt suomalainen aikakauslehti, joka tunnettiin ns. sensaatiolehtenä. ==Toiminta== Se!-lehden päärahoittajana oli aluksi turkulainen liikemies Hasse Westerback. Vuonna 1991 kustantajaksi tuli tamperelainen Sun Press, jonka ajauduttua konkurssiin keväällä 2003, lehden viimeiset numerot kustansi kuopiolainen Oy Scanria Ab. Pentti Eerikäinen oli lehden päätoimittajahttp://www.kaleva.fi/uutiset/kotimaa/se-lehden-kuvista- syyte-paatoimittajalle/506218/ vuosina 1997–2003.https://www.marmai.fi/uutiset/se-lehti-lopettaa-6280691 Hän kuului myös lehden perustajiin. Vuonna 2003 Se!-lehti sai syytteen julkaistuaan kaksi vuotta aikaisemmin turkulaisen kaupunginvaltuutetun yksityiselämään liittyviä valokuvia. Lehden päätoimittaja Eerikäinen, ja samoja kuvia myös Turun kaupunginvaltuustossa esitellyt Olavi Mäenpää, tuomittiin yksityiselämää loukkaavasta tiedon levittämisestä sakkoihin. Syynä lehden toiminnan lakkaamiseen oli Eerikäisen mukaan lehden viimeisen rahoittajan kuolema, eikä hänen perikuntansa ollut enää halukas rahoittamaan lehteä. Toisena syynä taustalla olivat myös Sun Pressin muusta toiminnasta syntyneet velat ja tämän velkasaneeraus. Se!-lehti itse olisi kuitenkin pärjännyt taloudellisesti. == Levikki == Lehden levikki oli parhaimmillaan yli 120 000 kappaletta. == Lähteet == Luokka:Ilmestymästä lakanneet suomalaiset aikakauslehdet
A Tribute to Jack Johnson

A Tribute to Jack Johnson on yhdysvaltalaisen jazzmuusikon Miles Davisin soundtrack-albumi, joka julkaistiin vuonna 1971. Levy oli soundtrack nyrkkeilijä Jack Johnsonista kertovaan elokuvaan. == Kappaleet == # # == Kokoonpano == * Miles Davis – trumpetti * Steve Grossman – saksofoni * Herbie Hancock – sähköurut * John McLaughlin – sähkökitara * Michael Henderson – sähköbasso * Billy Cobham – rummut == Arvostelut == * Allmusic: Allmusic review * Christgau's Record Guide: A+ * The Guardian: The Guardian == Lähteet == == Aiheesta muualla == * A Tribute to Jack Johnson discogs.com -sivustolla * A Tribute to Jack Johnson Miles Davisin virallisilla sivuilla * Jack Johnson -elokuva imdb:ssä Luokka:Vuoden 1971 soundtrackit Luokka:Miles Davisin albumit
Nasiriyya

Nasiriyya (, myös Nasiriya, Nassriya) on Irakin eteläosan Dhi Qarin kuvernoraatin keskuskaupunki. Se sijaitsee Eufratjoen varrella taatelipalmuja kasvavalla seudulla, linnuntietä noin 305 kilometriä Bagdadin keskustasta eteläkaakkoon. Nasiriyyan piirikunnan väkiluvuksi arvioitiin vuonna 2013 noin 640 000 (37 % koko maakunnan 1,743 miljoonasta asukkaasta). Vuonna 2003 Nasiriyyan kaupungin väkiluvuksi arvioitiin 400 000. Kaupunki on perustettu 1870. Monet kaupungin rakennukset on tehty auringossa kuivatuista tiilistä ja ympäröity mudasta valmistetuilla aidoilla. Kaupunki on alueellinen kauppapaikka ja siellä on rautatieasema. Perinteisiin tuotannonaloihin kuuluvat veneenrakennus, mattojen valmistus ja hopeatyöt. Brittijoukot valtasivat kaupungin ottomaaneilta ensimmäisen maailmansodan aikana vuonna 1915. Irakin sodan aikaan kaupungin hallinnasta käytiin ankaria taisteluja. Muinainen, arkeologisesti kiinnostava Urin kaupunki sijaitsee 18 kilometriä Nasiriyaasta lounaaseen. Kaupungin läheisyydessä on suuria öljykenttiä ja öljynjalostusta. Kaupungissa on useita siltoja Eufratin yli. == Lähteet == ==Aiheesta muualla== * *Aref Mohammed: Bombs in Iraqi Shi'ite provinces kill 24 (15.7.2013) (reuters.com) *Hassan Hafidh: Iraq Says It Will Auction Giant Nassiriya Oil Field (8.4.2013) (rigzone.com) *Suadad al-Salhy & Raheem Salman: Explosions kill 58 in Iraq, French consulate hit (9.9.2012) (reuters.com) *Richard S. Lowry, 2004: The Battle of An Nasiriyah (militaryhistoryonline.com) *Suicide blast wrecks Italian base (12.11.2003) (bbc.co.uk) Luokka:Irakin kaupungit Luokka:Dhi Qar
Vincenzo Mangiacapre

Vincenzo Mangiacapre (s. 17. tammikuuta 1989 Marcianise) on italialainen amatöörinyrkkeilyn olympiamitalisti. 170 senttimetriä pitkä ja 64 kilogrammaa painava Mangiacapre edustaa GS Fiamme Azurrea ja kilpailee kevyessä välisarjassa.http://www.baku2015.com/athletes/athlete=mangiacapre- vincenzo-1014000/index.html?intcmp=athletes-hub Mangiacapre saavutti olympiapronssia vuoden 2012 kesäolympialaisista Lontoosta kevyestä välisarjasta.http://www.sports-reference.com/olympics/athletes/ma/vincenzo- mangiacapre-1.html Vuoden 2011 MM-kilpailuista ja saman vuoden EM- kilpailuista hän saavutti niin ikään pronssia. Vuoden 2015 Euroopan kisoissa Bakussa Mangiacapre hävisi finaalissa isäntämaan Collazo Sotomayorille. == Lähteet == Luokka:Italialaiset nyrkkeilijät Luokka:Italialaiset olympiamitalistit Luokka:Vuonna 1989 syntyneet Luokka:Elävät henkilöt
Olof Landström

Olof Kristian Landström (s. 9. huhtikuuta 1943 Turku)Olof Landström, Svensk Filmdatabas, Svenska Filminstitutet. Viitattu 2.10.2015. on suomalaissyntyinen ruotsalainen kuvittaja ja animaattori. Landström on kuvittanut lastenkirjoja, joiden kirjoittajina ovat olleet muun muassa Barbro Lindgren, Beppe Wolgers, Peter Cohen, Tomas ja Jujja Wieslander sekä Ulf Stark. Yhdessä puolisonsa Lena Landströmin kanssa hän on tehnyt Lasse- sekä Buu ja Bää -lastenkirjoja, joita on käännetty ruotsista muillekin kielille. Olof Landström on myös tuottanut monia televisioanimaatioita lapsille. ==Elämä ja ura== Olof Landström syntyi 1943 Turussa, josta hän muutti teini-iässä Tukholmaan. Hän opiskeli Konstfack- taidekoulussa ja tapasi vuonna 1969 tulevan vaimonsa ja yhteistyökumppaninsa Lena Landströmin.Olof Lanström, Lilla Piratförlaget, viitattu 2.10.2015. 1970-luvun alussa Olof ja Lena Landström työskentelivät yhdessä Peter Cohenin kanssa ja tekivät Ruotsin televisiolle suosituksi tulleita tv-animaatioita kuten Kalles klätterträd, Farbrorn som inte ville va’ stor ja Magister Flykt. Myöhempiä animaatioita ovat Lehmän päiväkirjasta (1984) sekä Herra Pohto ja silli (1987). 1990-luvun alusta alkaen Olof ja Lena Landström ovat tehneet Lasse- sekä Buu ja Bää -lastenkirjoja. Heidät on palkittu Ruotsissa muun muassa Litteraturfrämjandet-stipendillä, Expressen-lehden Heffaklumpen- lastenkirjapalkinnolla sekä Astrid Lindgren -palkinnolla. ==Teoksia== === Animaatioelokuvia=== *Lehmän päiväkirjasta (Ur en kos dagbok, 1984, käsikirjoitus yhdessä Beppe Wolgersin kanssa) *Herra Pohto ja silli (Herr Bohm och sillen, 1987, animointi sekä ohjaus yhdessä Peter Cohenin kanssa) === Suomeksi ilmestyneitä lastenkirjoja === *Lasse parturissa, Tammi, 1993 *Hyvänen aika, Pekka!, teksti Barbro Lindgren, suom. Anna Warras, Tammi 2002 * Buu ja Bää ja yllätysvieras, WSOY 2007 * Buu ja Bää siivoavat, WSOY 2010 * Buu ja Bää vesillä, WSOY 2010 * Buu ja Bää kastuvat, WSOY 2010 * Buu ja Bää juhlatuulella, WSOY 2012 ==Lähteet== ==Aiheesta muualla== * Luokka:Ruotsalaiset lasten- ja nuortenkirjailijat Luokka:Ruotsalaiset kuvittajat Luokka:Vuonna 1943 syntyneet Luokka:Elävät henkilöt
Kou Lei

Kou Lei (, s. 20. marraskuuta 1987 Peking, Kiina) on kiinalaissyntyinen ukrainalainen pöytätennispelaaja. Kou on 178 senttimetriä pitkä, painaa 78 kilogrammaa ja edustaa UCAM Cartagena TM -seuraa.http://www.baku2015.com/athletes/athlete=kou- lei-1006525/index.html?intcmp=athletes-hub Kou osallistui Ukrainan riveissä vuoden 2008 kesäolympialaisiin, jotka käytiin hänen synnyinkaupungissaan Pekingissä. Hän sijoittui kaksinpelissä jaetulle sijalle 65 pudottuaan ensimmäisellä kierroksella.http://www.sports- reference.com/olympics/athletes/ko/lei-kou-1.html Vuoden 2010 EM-kilpailuista Kou saavutti pronssia joukkuekilpailusta. Vuoden 2015 Euroopan kisoista Bakusta hän saavutti pronssia kaksinpelistä. == Lähteet == Luokka:Ukrainalaiset pöytätennispelaajat Luokka:Vuonna 1987 syntyneet Luokka:Elävät henkilöt
Göran Hägg

Göran Olof Waldemar Hägg (7. heinäkuuta 1947 – 30. syyskuuta 2015 Italia) oli ruotsalainen kirjailija, keskustelija, kriitikko ja kirjallisuustieteen dosentti. Hägg väitteli tohtoriksi 1978 Tukholman yliopistosta väitöskirjalla Övertalning och underhållning. Den svenska essäistiken 1890–1930. Hägg oli Italian historian ja kulttuurin tuntija. Hänen aiheitaan olivat muun muassa Benito Mussolini ja Lucrezia Borgia. Häggin esikoisteos, runokokoelma Ögon, ilmestyi 1972. Läpimurtoteos oli puhetaidon opas Hyvin puhuttu (Praktisk retorik, 1998). Lisäksi hän on kirjoittanut historiallisia teoksia, myös kaunokirjallisia, ja Ruotsin kirjallisuushistoriaa käsittelevän teoksen Den svenska litteraturhistorien (1996). Hägg sairastui syyskuussa 2015 Italian- matkalla ja kuoli neljän päivän kuluttua. ==Palkinnot ja tunnustukset== * Aftonbladetin kirjallisuuspalkinto 1974 * Axel Liffnerin stipendi 1999 * John Landquistin palkinto 2004 ==Teokset== ===Kulttuurihistoria=== *Svenska kyrkor – en historisk reseguide, Catherine Bonnierin, Ingrid Sjöströmin ja Malin Gezeliuksen kanssa, 2008 === Kirjallisuushistoria ja keskustelu === *Övertalning och underhållning. Den svenska essäistiken 1890–1930, väitöskirja, 1978 *Kupésamhället. Kultur, språk och humanism i det byråkratiska systemet, 1984 *Författarskolan, 1993 *Tjugoen moderna klassiker, 1995 *Nyår i Sverige, antologi, 1996 *Den svenska litteraturhistorien, 1996 *Praktisk retorik. Med klassiska och moderna exempel, 1998 *Världens litteraturhistoria, 2000 *Retorik idag, 2002 *Världsfurstens harem – Erik- Johan Stagnelius och hans tid, 2007 *1001 böcker du måste läsa innan du dör, 2008 *Utveckla monarkin, 2010 *Retorik i tiden, 2011 ===Historia=== *Svenskhetens historia, 2003 *Välfärdsåren: svensk historia, 1945–1986, 2005 *Påvarna, 2006 *Mussolini: en studie i makt, 2008 *Gud i Sverige, 2010 *Ett alldeles särskilt land: 150 år i Italien, 2012 *Medici, 2014 ===Kaunokirjallisuus=== *Ögon, runoja, 1972 *Vägen till den gyllene triangeln, novelleja, 1974 *Den stora kometen, romaani, 1975 *Lejontecknet, romaani, 1977 *Det automatiska paradiset, romaani, 1979 *Catilinas sammansvärjning, romaani, 1981 *Doktor Elgcrantz eller Faust i Boteå, 1983 *Agneta hos kannibalerna, romaani, 1986 *Anders och Dafne, romaani, 1987 *Hjärtats diktatur, 1990 *Framgångens frukt, romaani, 1992 *Money money, romaani, 1993 *Lucrezia Borgias fjärde bröllop och andra berättelser, 1998 *Sommarön, romaani, 2001 *Alfred, romaani om den fiktive poeten Alfred Edvard Hedman, 2004 ===Kuunnelmat=== *Kvinnorna i Neapel, 1980 *Prinsessan i berget, 1981 *Tyrannmördarna, 1982 === Suomennetut teokset === * * 2. painos 2016 ISBN 978-951-1-29652-2 ==Lähteet== Luokka:Ruotsalaiset kirjailijat Luokka:Ruotsalaiset kirjallisuustieteilijät Luokka:Ruotsalaiset kriitikot Luokka:Vuonna 1947 syntyneet Luokka:Vuonna 2015 kuolleet
Lois Griffin

Lois Patrice Griffin, o.s. Pewterschmidt, on kuvitteellinen hahmo yhdysvaltalaisessa animaatiosarjassa Family Guy. Hänen ääninäyttelijänään toimii käsikirjoittaja Alex Borstein. Koko perhe esiintyi ensimmäisen kerran 15 minuutin jaksossa 20. joulukuuta 1998. Loisin hahmon suunnitteli sarjan luoja Seth MacFarlane. Hän on esiintynyt televisiosarjan lisäksi useissa oheistuotteissa, kuten videopelissä, mainoksessa ja kirjoissa. == Ulkonäkö & luonne == Lois värjää hiuksensa oranssiksi, minkä hän kuitenkin kieltää muille. Lois esiintyy sarjassa useimmiten stereotyyppisenä tv-äitinä, jolla on kuitenkin synkkä puoli. Hän kärsi uhkapeli-riippuvuudesta, jonka vuoksi hän hävisi intialaisella kasinolla perheen auton. Hänellä on myös ollut ongelmia painonsa kanssa, jaksossa "Model Misbehavior", hän kärsi bulimiasta. Myöhemmin jaksossa "Sibling Rivalry", Peterin menettäessä seksuaaliset halunsa, Lois kärsii ahmintahäiriöstä, korvatessaan seksin syömisellä. Lois on myöntänyt olevansa kleptomaani ja parantunut narkomaani. Hän kertoo Chrisille jaksossa "Boy (Dog) Meets Girl (Dog)", tappaneensa kävelijän auto-onnettomuudessa. Lois on monien sarjan hahmojen kuten Brianin ja Quagmiren ihastuksen kohde. Hän on pettänyt Peteriä monia kertoja heidän suhteensa aikana, minkä vuoksi ei ole varmaa, ketkä ovat heidän lastensa, Megin ja Chrisin oikeat isät. Lois kasvoi yläluokkaisessa perheessä siskonsa, Carolin kanssa. Hänellä on biologinen veli, Patrick. Patrick on psykiatrisella osastolla, hänen paljastuneen sarjamurhaajaksi. Lois ja hänen isänsä Carter eivät olleet ikinä läheisiä, Carterin laittaneen työnsä aina perheen edelle. Nuoruudessaan Lois oli suosittu cheerleader, jolla oli tapana kiusata muita oppilaita, kuten uutisankkuri Joyce Kinneytä. Lois on joidenkin jaksojen perusteella biseksuaali, tai ainakin koki ennen olevansa. Lois on myöntänyt seurustelleensa ystävänsä Naomin kanssa kouluaikoina. Lois on myös suudellut sarjassa muita naisia. == Perhe == Lois on Griffinin perheen äiti. Hänellä on aviopuolisonsa Peterin kanssa kolme lasta; Meg, Chris ja Stewie. On kuitenkin mahdollista, että Lois on myös muiden lasten äiti. Jaksossa "The Juice Is Loose", paljastetaan Loisin ja Peterin yhteisen pojan, Peter Griffin Jr:n hautakivi. Peter tappoi kuitenkin vahingossa hänet, ravistamalla tätä liikaa, yrittäessään saada tätä lopettamaan itkun. == Lähteet == Luokka:Family Guy -hahmot
Miharinlammi

Miharinlammi on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma- alueeseen. == Maantieto == Miharinlammia erottaa Mahnalanselästä kapea kannas, jota pitkin kulkee järven lyhyen lasku-uoman ylittävä maantie. Järvi on 800 metriä pitkä, 200 metriä leveä ja sen pinta-ala on 12,6 hehtaaria. Siihen laskee Ruonajoen ja Muotialanjoen yhteinen osuus ja vesi poistuu Miharin sillan alta Mahalanselälle. Rannan pituus on 2,0 kilometriä ja nykyään sekä länsi- että etelärannalla on asutusta. Maantiet sivuavat järveä etelä ja länsipuolelta. Länteen jatkaa Maisematie eli yhdystie 2623. == Vedenlaatu == Miharinlammin vedenlaatua koskevat tiedot ovat 1980-luvulta. Silloin järvi oli rehevä ja sen vesi humuspitoista johtuen Huutisuolta purkautuneesta vedestä. Nykyään veden laatu on hyvä. Järveä hoitaa Mahnalan osakunta, joka on istuttanut siihen täplärapua ja kirjolohta. == Historiaa == Järven rannalla on Sillanpään kohdalla merkkejä kivikauutisesta asuinpaikasta. Paikalta on löytynyt myös pallonuija ja eteläsuomalainen tasataltta ja alkeellinen kivikirves. Vuosina 1855−1856 kootussa Kalmbergin kartastossa Tampereelta Ylöjärven kautta tuleva maantie kulki Miharinlammin ja Mahnalanselän välistä. Karttaan on myös piirretty järveen kaksi rinnakkaista tulo-ojaa, joista toinen oli nykyinen Muotialanjoki ja toinen on nykyinen Ruonanjoki. Eteläistä uomaa ei nykykartoissa esiinny. Hämeenkyrön pitäjänkartassa ja Kalmbergin kartassa järveä kutsuttiin nimellä Lammi träsk. == Lähteet == Luokka:Lavajoen alue Luokka:Hämeenkyrön järvet
Socorronpeukaloinen

Socorronpeukaloinen (Troglodytes sissonii) on peukaloisten heimoon kuuluva varpuslintu. ==Levinneisyys== Socorronpeukaloista tavataan Meksikoon kuuluvalla Socorron saarella, ja sen levinneisyysalueen pinta-ala on noin 140 km2. Laji on saarella hyvin yleinen, mutta se on luokiteltu silmälläpidettäväksi, koska sen levinneisyysalue on hyvin pieni. ==Elintavat== Socorronpeukaloinen elää metsissä ja pensaikkoisilla rinteillä. Socorronpeukaloisen on havaittu etsivän ravintoa matalalla kasvillisuudessa, maassa ja puunrungoilla. Lajin poikueita on havaittu huhtikuussa, mikä viittaa aikaiseen pesintään. ==Lähteet== Luokka:Peukaloiset
Mustarintapeukaloinen

Mustarintapeukaloinen (Pheugopedius atrogularis) on peukaloisten heimoon kuuluva varpuslintu. ==Levinneisyys== Mustarintapeukaloista tavataan Costa Ricassa, Nicaraguassa ja Panamassa, ja sen levinneisyysalueen pinta-ala on noin 32 900 km2. Lajia on kuvattu melko yleiseksi, ja se on luokiteltu elinvoimaiseksi. Sen kuitenkin arvellaan olevan vähenemässä elinympäristöjen tuhoutumisen vuoksi. ==Lähteet== Luokka:Peukaloiset
Amara (kaupunki)

Amara () on kaupunki Kaakkois-Irakin Maysanin maakunnassa. Kaupunki on perustettu osmanien sotilastukikohtana vuonna 1862 ja se kasvoi myöhemmin tärkeänä Tigrisjoen satamana. ==Maantiede== Amara on Irakin kakkoisosan Maysanin kuvernementin keskus. Kaupunki sijaitsee linnuntietä noin 305 kilometriä Bagdadin keskustasta kaakkoon Tigrisjoen rannalla ja se on Tigrisin tärkein jokisatama. ==Historia== Amara perustettiin vuonna 1862 ja alkujaan se oli osmanien sotilastukikohta, josita käsin heidän oli tarkoitus hallita alueen sotaisia Banu Lamin ja Al Bu Muhammadin heimoja. Sotilastukikohta kasvoi kaupungiksi kauppapaikkana ja hallinnollisena keskuksena. Se oli esimerkiksi tärkeä pysähdyspaikka Tigristä pitkin purjehtineille laivoille. Vuonna 1915 brittijoukot valtasivat sen osana Mesopotamian operaatiotaan. Brittien mandaattihallinnon kaudella vuosien 1915 ja 1932 välillä kaupunkiin rakennettiin nykyaiakisia rakennuksia ja julkisia palveluja. Ennen vuotta 1958 Amaraa leimasi autokraattisten, suuria maatiloja hallinneiden šeikkien vaikutusvalta. Šeikit ylläpitivät omia suuria yksityisarmeijoitaan. Monarkian luhistumisen jälkeen maan hallinta demokratisoitui. ==Talous== Kaupunki tunnetaan maataloustuotteiden, karjan, villan ja vuotien kauppapaikkana. Seudun kutomotuotteet ja hopeatavara on kuuluisaa. ==Väestö== Amaran piirikunnan väkiluvuksi arvioitiin vuonna 2013 noin 490 000 (53 % koko maakunnan 922 072 asukkaasta). Vuoden 2003 väestöarvio oli 325 000 henkeä. Kaupungin asukkaat ovat pääasiassa šiialaisia arabeja. Vähemmsitö asukkaista on sunnalaisia. Vielä pienempiä vähemmistöjä ovat olleet persialaiset, lurit, kaldealaiset kristityt ja mandealaiset. Juutalainen vähemmistö muutti vuonna 1950. == Lähteet == ==Aiheesta muualla== * *Amarah (globalsecurity.org) *Mohammed Ati: Iraqis complain of poor government services as heat rises (4.8.2015) (reuters.com) Luokka:Irakin kaupungit Luokka:Maysan
Dragan Gajić

Dragan Gajić (s. 21. heinäkuuta 1984 Celje) on slovenialainen käsipalloilija, joka edustaa Ranskan LNH Division 1:ssä pelaavaa Montpellier HB:ta ja Slovenian käsipallomaajoukkuetta. Pelipaikaltaan 188 senttimetriä pitkä ja 85 kilogrammaa painava Gajić on oikea laitapelaaja.http://www.eurohandball.com/ec/cl/men/2015-16/player/513816/Dragan+Gajic Gajić edusti kotimaansa pääsarjan RK Celjeä vuodet 2004–2011. Hän voitti seuran kanssa sarjan mestaruuden viisi kertaa. Kaudeksi 2011–2012 Gajić siirtyi Ranskan pääsarjan Montpellier HB:hen. Hän voitti seuran paidassa mestaruuden heti avauskaudellaan tehden 23 pelissä 144 maalia.http://www.scoresway.com/?sport=handball&page;=player&id;=933 Slovenian käsipallomaajoukkueen kanssa Gajić on osallistunut kaksiin EM-kilpailuihin ja yksiin MM-kilpailuihin. Vuoden 2014 EM-kilpailuissa ja vuoden 2015 MM- kilpailuissa Gajić voitti maalipörssin ja vuoden 2015 MM-kilpailuissa hänet valittiin myös tähdistöjoukkueeseen. == Lähteet == Luokka:Slovenialaiset käsipalloilijat Luokka:Vuonna 1984 syntyneet Luokka:Elävät henkilöt
Gordon Benson

Gordon Benson (s. 12. toukokuuta 1994 Leeds) on brittiläinen triathlonisti. Benson on 191 senttimetriä pitkä ja painaa 76 kilogrammaa.http://www.baku2015.com/athletes/athlete=benson- gordon-1012849/index.html?intcmp=athletes-hub Hän edustaa Leeds Triathlon Centreä ja hänen valmentajinaan toimivat Jack Maitland ja Malcolm Brown. Bensonilla on alle 23-vuotiaiden MM-kultaa joukkuekilpailuista ja pronssia henkilökohtaisesta kilpailusta. Hänellä on myös yksi nuorten EM-kulta. Vuoden 2015 Euroopan kisoista Bakusta hän saavutti kultaa henkilökohtaisesta kilpailusta. Saman vuoden sekajoukkueiden MM-kilpailuista Benson saavutti pronssia. Benson saavutti hopeaa yleisurheilun 3 000 metriltä vuoden 2011 Euroopan nuorten olympiafestivaaleilta Trabzonista. == Lähteet == Luokka:Brittiläiset triathlonistit Luokka:Vuonna 1994 syntyneet Luokka:Elävät henkilöt
Cilgerranin linna

Cilgerranin linna on keskiaikainen raunio Cilgerranin kylässä Walesissa. 1200-luvulla rakennettu linna sijaitsee kallioisella kielekkeellä Teifi-joen varrella. == Historia == Ensimmäinen linna on noussut paikalle kun Henry I lujitti valtaansa Walesista. Henry antoi sen Windsorin Geraldille joka oli myös Pembroken ruhtinas. Gerald oli avioliitossa Nestin kanssa. Nest tunnettiin Walesin Helenana. Vuonna 1109 Cilgerranaan hyökkäsi Owain ap Cadwgan joka oli myöhemmin Powys ruhtinas. Epäillään että Owain ja Nest olisivat olleet rakastavaisia ja Nest olisi juonitellut päästäkseen eroon miehestään. Gerald kuitenkin pakeni linnan ulkoseinässä olevan käymälän (garderobe kts. Kuvat) läpi pudottautumalla likakaivoon. Cilgerranista on ensimmäinen maininta vuonna 1164, jolloin Lord Rhys oli vangittuna linnaan. Linnaa vahvistettiin vuosina 1204 ja 1223 muuraamalla sen seiniin lisää paksuutta. William Marshall II käynnisti laajat jälleenrakennustyöt jolloin sen ympärillä tehtiin maanrakennustöitä ja rumputorneihin muurattiin lisää paksuutta sekä tehtiin porttirakennus, mutta sitä ei enää ole olemassa. Rumputornien seinämät ovat ulkopinnoilta paksumpia kuin sisäosien osalta ja työ on melko krouvia, pääpaino oli puolutuksellisuudessa. Edvard III:n päätöksellä huonolle pidolle jäänyt linna kunnostettiin 1370-luvulla, koska pelättiin Ranskan hyökkäystä. Luoteistorni on luultavasti rakennettu tänä aikana. Hastingsin suvun sammuttua se siirtyi kuninkaan omistukseen. Linna kärsi pahoja vahinkoja Walesin kapinan aikana vuonna 1405. == Kuvia == Tiedosto:Garderobe, Peveril Castle, Derbyshire.jpg|Garderobe eli linnan kyljessä oleva käymälä. Tämä ei ole tästä linnasta. Tiedosto:01 Cilgerran Castle.jpg|Toinen Cilgerran linnan, kyljessä näkyy ampumaukkoja. Tiedosto:Cilgerran Castle - geograph.org.uk - 504260.jpg|Linnan holvine karkeaa muuraustyötä. Tiedosto:Cilgerran Castle and Afon Teifi - geograph.org.uk - 504248.jpg|Näkymä Cilgerranin linnalta Teifi-joelle. == Lähteet == == Aiheesta muualla == *Cilgerran Castle, Pembrokeshire, West Wales Luokka:Pembrokeshire Luokka:Walesin linnat
Hilkka Vitikka

Hilkka Vitikka (25. elokuuta 1923 Helsinki – 1. lokakuuta 1998 Helsinki) oli suomalainen tietokirjailija joka kirjoitti tai toimitti Suomen presidenttien puolisoiden elämäkertoja ja päiväkirjojaTv-toimittaja Hilkka Vitikka. Markku Onttonen. Helsingin Sanomat. Muistot 10.10.1998 (käyttäjätunnuksella).. Vitikka laati Alli Paasikiven ja Ellen Svinhufvudin elämäkerrat, toimitti Tellervo Koiviston elämäkerran ja Ester Ståhlbergin päiväkirjat.Hilkka Vitikan kirjat Fennicassa. Vitikka aloitti toimittajan uransa 4H-järjestön lehdessä Nuorten sarka, jossa hän työskenteli 15 vuotta. Mainos-TV:n perheohjelmien toimittajaksi hän siirtyi vuonna 1970. Hän kykeni kuitenkin laajentamaan repertuaariaan tuotannon eri alueille. Draamatuotantoon hän kirjoitti muun muassa viehättävän Elma ja Emppu -sarjan. Tietokirjallisuuden pariin Vitikka laajensi toiminta-aluettaan yhdessä miehensä, kommodori Olli Vitikan kanssa. Aluevaltaus tehtiin heidän toimittamillaan ja kirjoittamillaan teoksilla presidenttien puolisoista Alli Paasikivestä ja Ester Ståhlbergistä. Vitikan viimeiseksi teokseksi jäi 1997 ilmestynyt kirja Ellen Svinhufvud. Vitikan nimi yhdistetään myös hänen käsikirjoittamiinsa Suomen historian tv-dokumentteihin, esimerkiksi dokumentteihin Mannerheim - tuntematon ylimys, kolmiosainen Jääkärien tie sekä neliosainen Tuntematon Talvisota. == Teoksia == * Alli Paasikivi ; kirj. Hilkka ja Olli Vitikka. WSOY 1991. * Ellen Svinhufvud. WSOY 1997. == Toimitustöitä == * Matti Lauerma : Jääkärien tie ; toim. Markku Onttonen ja Hilkka Vitikka. WSOY 1984, 2. painos 1994. * Ester Ståhlbergin kauniit, katkerat vuodet : presidentin rouvan päiväkirja 1920-25 ; toim. Hilkka ja Olli Vitikka. WSOY 1985. * Ester Ståhlbergin voittojen ja tappioiden vuodet : päiväkirja 1926-1934 ; toim. Hilkka ja Olli Vitikka. WSOY 1986. * Ester Ståhlbergin sodan ja rauhan vuodet : päiväkirja 1935-1947 ; toim. Hilkka ja Olli Vitikka. WSOY 1987. * Tellervo Koivisto, presidentin puoliso ; toim. Hilkka Vitikka ja Varpu Kuusela. WSOY 1988. == Palkinnot == * P. E. Svinhufvudin muistosäätiön kirjallisuuspalkinto 1997. == Lähteet == Luokka:Suomalaiset tietokirjailijat Luokka:Suomalaiset televisiotoimittajat Luokka:Vuonna 1923 syntyneet Luokka:Vuonna 1998 kuolleet
Sarkkilanjärvi (Hämeenkyrö)

Sarkkilanjärvi on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma- alueeseen. == Maantieto == Sarkkilanjärvi on valuma-alueeltaan melko suuren joen järvilaajentuma, joka on lähes pohjois-etelä-suuntainen. Se on 2,1 kilometriä pitkä, vain 350 metriä leveä ja sen pinta-ala on 45 hehtaaria. Ympäristössä on pelkästään peltomaata, jonka pintavalunta on järvellä suurta. Järven rannan läheisyydessä ei ole muuta asutusta kuin kolme kiinteää tilaa. Rannat viettävät jyrkkärinteisinä kohti rantaa. Järven pohjoiskärjen ohittaa valtatie 3,lounaiskulman läheltä kulkee yhdystie 2624 ja länsirantaa seuraa yhdystie 13147. == Luonnonsuojelu == === Vedenlaatu === Vuonna 2001 otetut vesinäytteet olivat hälyttäviä. Vesi oli jo tuolloin laadultaan huonoa. Vuonna 2006 tehty tutkimus totesi järven olevan rehevä ja vesi humuspitoista. Kesällä veden käyttökelpoisuus oli tyydyttävä, mutta talvella järvi kärsi läpivirtauksesta huolimatta ajoittaisesta hapettomuudesta. Vedessä oli runsaasti ravinteita ja lisäksi bakteerejä oli vedessä paljon. === Natura 2000 === Koko järvi ja lähirannat ovat Natura 2000 ohjelmassa suojelualuetta, jonka pinta-ala on 54 hehtaaria. Suojeluluokitus on SPA. Järvi on nopeasti kasvamassa umpeen eikä sillä ole enää avovettä kuin 1−2 hehtaaria. Vesikasvustoon kuuluu lähinnä korteikot ja rantaluhdat. Ympäröivien peltojen ravinteet ylläpitävät läpi virtaavassa järvessä suurta biomassaa, jota esimerkiksi linnut hyödyntävät. Syksyisin ja keväisin järvi on muuttolintujen tärkeä levähdyspaikka. Järvi onkin luokiteltu valtakunnallisesti tärkeäksi lintualueeksi. == Historiaa == Kalmbergin kartastossa vuodelta 1855−1856 lähes koko Sarkkilanjärven ympäristö oli peltomaata tai niittyä. Samanaikaisessa Hämeenkyrön pitäjänkartassa on järveen piirretty keskellä luikerteleva jokimainen uoma. Järven länsiranta oli piirretty peltomaata ja itäranta niittymaaksi. Järveä on käytetty 1800-luvulta 1900-luvulle saakka uittoväylänä yläjuoksulta uitetuille tukkipuille, jota uitettiin Mahnalanselälle. Rantojen tulvaniityillä laidunnettiin karjaa ja järvestä korjattiin järviheinää. == Lähteet == == Aiheesta muualla == * Pirkanmaan lintutieteellinen yhdistys ry: Sarkkilanjärvi * Lähestymiskartta: Hämeenkyrö, Sarkkilanjärvi * Ympäristö.fi: Sarkkilanjärvi Luokka:Lavajoen alue Luokka:Hämeenkyrön järvet Luokka:Suomen tärkeät lintualueet
Lemmakkalanjärvi

Lemmakkalanjärvi on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma- alueeseen. == Maantieto == Järvi on 400 metriä pitkä, 170 metriä leveä ja sen pinta-ala on 5,2 hehtaaria. Se sijaitsee keskellä peltomaata ja sen pohjoispuolella on laaja asuntoalue. Järvi on Muotialanjoen laajentuma, sillä joki virtaa suoraan pinen järven läpi. Yhdystie 2624 kulkee sen itärannan vierestä ohi. Järven ylittää sähkölinja. == Historiaa == Kalmbergin kartastossa vuodelta 1855−1856 järven eteläpuolella sijaitsi Lemmakkala by ja pohjoispuolella Muotiala by. == Lähteet == Luokka:Lavajoen alue Luokka:Hämeenkyrön järvet
Kingfisher

Kingfisher plc on brittiläinen yhdeksässä maassa toimiva vähittäiskauppayritys, jonka pääkonttori on Lontoossa.Kingfisher Group . Viitattu 2.10.2015. Se on Euroopan suurin kodin kunnostukseen keskittynyt yritys ja maailman kolmanneksi suurin rautakauppayritys The Home Depotin ja Lowe’sin jälkeen. Kingfisherillä on lähes 1 200 myymälää 11 maassa Aasiassa ja Euroopassa. Yrityksellä on neljä erillistä rautakauppaketjua: B&Q; (Britannia, Irlanti ja Kiina), Castorama (Ranska, Puola ja Venäjä), Brico Dépôt (Ranska, Espanja ja Romania) ja Screwfix (Britannia ja Saksa). Kingfisher on listattu Lontoon pörssiin, ja se on osa FTSE 100 -indeksiä. Yhtiön nimi tarkoittaa kuningaskalastajaa. == Historiaa == Kingfisher perustettiin vuonna 1982, kun brittiläisen Woolworths-ketjun uudeksi omistajaksi tuli Paternoster Stores Ltd, joka sitten muutti nimensä muotoon Woolworth Holdings plc. Yritys alkoi laajentua ostamalla ketjut B&Q;, Superdrug ja Comet. Vuodesta 1984 eläköitymiseensä 2002 saakka yritystä johti Sir Geoffrey Mulcahy. Vuonna 1989 Woolworth Holdingsin nimeksi vaihdettiin Kingfisher plc. 1990-luvulla Kingfisher hankki omistukseensa Castorama-, BUT S.A.-Kingfisher takes stake in French retailer, The New York Times 24.6.1998. Viitattu 2.10.2015. ja Wegert- ketjut. Vuonna 1999 Kingfisher osallistui tarjouskilpailuun Asda- supermarketketjusta mutta hävisi yhdysvaltalaiselle Walmartille. Vuonna 2001 Kingfisher taisteli kitkerästi Castorama-ketjun määräysvallasta. Samalla osakekurssi laski, ja yritys joutui myymään osiaan, mukaan lukien Woolworths- ketjun. Tämän jälkeen Kingfisher on keskittynyt rautakauppatoimintaan tee-se- itse-rakentajille ja kodinkunnostajille. == Lähteet == Luokka:Brittiläiset pörssiyhtiöt Luokka:Rautakauppa Luokka:FTSE 100 -indeksi
MassResistance

MassResistance on yhdysvaltalainen, Massachusettsin osavaltiossa toimiva järjestö, joka ajaa konservatiivisia arvoja homoseksuaalisuuteen, aborttiin, asekontrolliin, transsukupuolisiin, ja samaa sukupuolta olevien avioliittoon liittyen. Järjestön perusti Brian Camenker vuonna 1995 alun perin Parents Rights Coalition nimellä, mutta vuonna 2003 se muutti nimensä Article 8 Allienceksi. Nykyisen nimensä järjestö sai vuonna 2006. MassResistance toimii muun muassa julkaisemalla blogia, lobbaamalla, sekä julkaisemalla äänestäjille tarkoitettuja oppaita. The Southern Poverty Law Center, joka Yhdysvalloissa muun muassa ajaa viharikosten uhrien joukkokanteita, on määritellyt MassResistancen homovastaiseksi vihajärjestöksi vuodesta 2008 lähtien. Tämä sen takia, että MassResistance on esimerkiksi väittänyt, että homonuorten itsemurhien ehkäisyyn tarkoitut ohjelmat ovat “homoaktivistien perustamia homoseksuaalisuuden normalisoimiseksi”, ja että koulukiusaamisen vastaiset ohjelmat johtavat sadomasokismiin. MassResistance on myös väittänyt, että holokaustissa ei kuollut ainuttakaan homoseksuaalia, ja että homoseksuaalit ovat vaarallisia lapsille. Järjestön perustaja Camenker on myös verrannut myötämielisesti seksuaali- ja sukupuolivähemmistöihin suhtautuvia koulujen viranhaltijoita natsien keskitysleirien vartijoihin. Järjestö on myös asettunut julkisesti tukemaan maita, kuten Nigeriaa, jotka ovat koventaneet rikoslaissaan rangaistuksia homoseksuaalisuuteen liittyen. Suomessa MassResistancen tuottamaa materiaalia, kuten videota "Mitä homoavioliitot tekivät Massachusettsille", ovat jakaneet muun muassa TV7-kanava sekä Aito avioliitto -yhdistys, jolla omien sanojensa mukaan on "myös yhteisiä tavoitteita sananvapauden säilyttämisen puolesta". Virallista yhteistyötä järjestöjen välillä ei kuitenkaan ole, eikä Aito avioliitto-yhdistys oman ilmoituksensa mukaan ota kantaa homoseksuaalisuuteen. MassResistance puolestaan kertoo toimineensa Suomessa aktivistien kanssa, jotka "taistelevat perheitten puolesta". == Lähteet == Luokka:Yhdysvaltalaiset järjestöt
John Landquistin palkinto

John Landquistin palkinto on Samfundet De Nion vuosina 1991–2020 myöntämä ruotsalainen palkinto erityisen ansioituneelle esseistille, aatehistorioitsijalle tai kriitikolle. Palkinto perustettiin kirjallisuuskriitikko John Landquistin muistoksi. Vuosina 2017–2020 palkintosumma oli 200 000 kruunua, sitä ennen 150 000 kruunua. == Palkitut == *1991 Madeleine Gustafsson *1993 Bengt Anderberg *1994 Horace Engdahl *1995 Anders Cullhed *1996 Knut Ahnlund *1997 Anders Olsson *1998 Anders Ehnmark *1999 Svante Nordin *2000 Michael Nordberg *2001 Tore Frängsmyr *2002 Nathan Shachar *2003 Johan Asplund *2004 Göran Hägg *2005 Lars Lönnroth *2006 Anders Piltz *2007 Bengt Jangfeldt ja Bengt af Klintberg *2008 Lars Gustafsson ja Gunnar D. Hansson *2009 Ola Larsmo *2010 Lisbeth Larsson ja Ingemar Nilsson *2011 Bengt Landgren ja Henrik Berggren *2012 Fredrik Sjöberg *2013 Martin Kylhammar *2014 Hans Henrik Brummer ja Carl-Johan Malmberg *2015 Lars Kleberg ja Arne Melberg *2016 Nils Uddenberg *2017 Gunnar Wetterberg *2018 Jens Liljestrand *2019 Ulrika Milles, Per Rydén ja Jenny Westerström *2020 Ernst Brunner Lähde (2014–2020) == Lähteet == Luokka:Ruotsalaiset kirjallisuuspalkinnot
UBlock Origin

uBlock Origin on alustariippumaton avoimen lähdekoodin sisällönsuodatus- ja mainostenestolaajennus Chrome-, Chromium-, Edge-, Firefox- ja Opera- selaimille. Safariin laajennusta ei ole ollut saatavilla selaimen versiosta 13 lähtien. uBlock Origin on kehitetty kevyeksi vaihtoehdoksi kilpaileville liitännäisille. Liitännäinen tukee myös Adblock Plussan tukemia estolistoja, joista EasyList- ja EasyPrivacy-listat ovat valittuna automaattisesti. Toukokuussa 2015 myös uBlockin kehittäjät siirtyivät uBlock Origin -projektin pariin. == Historia == Liitännäisen kehitti Raymond ”gorhill” Hill nimellä μBlock forkkaamalla sen Google Chromelle itse tekemästään HTTP Switchboard -liitännäisestä. Sen tavoitteena oli tukea julkisia mainoksienestolistoja ja ollen puhdas ohjelmistolaadultaan. Huhtikuussa 2015 Hill antoi uBlock- liitännäisen hallinnan Chris Aljoudin nimiin, siirtyen itse uBlock Originin kehitystiimiin. === uBlock Origin === uBlock Origin -projektin vetäjänä toimii alkuperäisen uBlockin kehittäjä Raymond Hill. Joulukuussa 2021 selainlaajennuksella oli yli 10 miljoonaa Chrome- ja yli 5 miljoonaa Firefox- käyttäjää. Projektia ei rahoiteta lahjoituksilla. Tammikuussa 2016 uBlock Origin sai omat jakelupaketit Debian- ja Ubuntu-alustoille. Microsoftin Edge- selaimelle julkaistiin virallinen laajennus joulukuussa 2016. === uBlock (ublock.org) === Chris Aljoudi jatkaa uBlockin ylläpitoa ublock.orgin kautta saatujen lahjoitusten myötä. Laajennuksen kehitystyö on lakkautettu ja vuoden 2015 jälkeen se on saanut vain muutaman pienen päivityksen. Tämä versio luetaan usein epäviralliseksi, joten se ei ole mukana selainten laajennuksiin kohdistuvissa testeissä. == Tuetut alustat == uBlock Originin kehitys kohdistuu kahteen selainmoottoriin: * Blink ** Google Chrome/Chromium ** Opera ** Microsoft Edge * Gecko ** Firefox ** Firefox Mobile ** Thunderbird == Menestyminen == Raymond.cc-sivuston vuonna 2015 tekemässä testissä uBlock Origin oli kevyin mainostenestämislaajennus selaimille. == Katso myös == * Adblock Plus * NoScript == Lähteet == == Aiheesta muualla == * uBlock Origin ** Google Chrome -lisäosa ** Mozilla Firefox -lisäosa Luokka:Selainlaajennukset Luokka:Vapaat ohjelmistot
Rajametsä

Rajametsä () tarkoittaa Ruotsissa metsää tai metsäaluetta, joka kokonsa ja vaikeakulkuisuutensa vuoksi on historiallisesti muodostanut rajan maakuntien, folklandien tai vastaavien välille. Maakuntalakien aikana rajametsät olivat oikeudellisessa mielessä ei-kenenkään-maata. Ruotsalaisia rajametsiä ovat esimerkiksi Hålaveden, Kolmården, Skuleskogen, Tiomilaskogen, Tiveden ja Ödmården. Luokka:Ruotsin metsät Luokka:Ruotsin oikeushistoria
Astrosat

Astrosat on intialainen astronomia-satelliitti. Se laukaistiin 28. syyskuuta 2015 ja sen on tarkoitus toimia noin viisi vuotta. Kyseessä on Intian ensimmäinen tähtitieteeseen eli astronomiaan keskittyvä satelliitti. Se havainnoi taivasta näkyvän valon, ultravioletin ja röntgensäteilyn aallonpituuksilla. Astrosat laukaistiin PSLV-XL -kantoraketilla Sriharikotan avaruuskeskuksesta. == Lähteet == == Aiheesta muualla == * * * * * Luokka:Intian avaruustoiminta Luokka:Satelliitit Luokka:Vuoden 2015 avaruustoiminta Luokka:Avaruusteleskoopit
Diwaniyya

Diwaniyya () on Irakin Qadisiyyan kuvernoraatin keskuskaupunki. Se sijaitsee linnuntietä noin 155 kilometriä Bagdadin keskustasta eteläkaakkoon. Kaupungin läpi kulkee Basran ja Bagdadin välinen rautatie. Diwaniyyan piirikunnan väkiluvuksi arvioitiin vuonna 2013 noin 510 000 (47 % koko maakunnan 1,108 miljoonasta asukkaasta). Vuoden 2003 väestöarvio oli 300 000 henkeä. Kaupunki sijaitsee jokilaaksossa noin 32 kilometriä Eufratin jokiuoman länsipuolella. Maaperä on hedelmistä, kastelukanavat ulottuvat alueelle. Maatalous – kuten palmuviljelmät (taateli), viinitarhat ja hedelmätarhat – on seudun keskeisiä työllistäjiä. Kaupungille rakennetaan Diwaniyyan kansainvälistä lentoasemaa, jonka suunniteltu valmistumisaika on 2017. == Lähteet == ==Aiheesta muualla== *Tag Archives | Diwaniya (Iraq-businessnews.com) *University of Qadisiyah (Qu.edu.iq) Luokka:Irakin kaupungit Luokka:Qadisiyya
Paakkolan kanava

Paakkolan kanava oli Karjalan kannaksella Vuoksen varrella Äyräpäässä Paakkolankosken kohdalla sijainnut kanava joka rakennettiin vuosina 1892–1895. Kanavassa oli yksi betonipohjainen puurakenteinen sulku jonka pituus oli 35,4 metriä, leveys 7,66 metriä ja syvyys 2,7 metriä. Kanava mahdollisti laivaliikenteen Sakkolan Kiviniemestä Jääskeen ja Antreaan saakka. Kanavalla alkoi vilkas henkilö-ja tavaraliikenne heti sen valmistuttua mutta kanavan käyttö väheni sen jälkeen kun Liimatan ja Valkjärven välinen rautatie valmistui vuonna 1932. Kanava jäi toisen maailmansodan jälkeen Neuvostoliitolle luovutetulle alueelle.Suomen kanavat : Paakkolan kanava Tietosanakirja (1909–1922) osa 7. Oulun tuomiokunta-Ribes : hakusana Paakkola (Projekt Runeberg) == Lähteet == Luokka:Suomen kanavat Luokka:Äyräpää
Räpsyn kanava

Räpsyn kanava on Posiolla Kemijoen vesistössä lähellä Jumiskon kylää sijaitseva noin 400 metriä pitkä kanava joka yhdistää Niemijärven ja Murtoselän. Kanavan ylittää Seututien 945 (Perä-Posio–Isokylä) maantiesilta, joka on uusittu 2000-luvulla. Kanavan vieressä oli vielä 1950 luvulla tanssilava jota ylläpidettiin talkootöillä. Vielä nykyisin voi löytää tämän tanssilavan rauniot. Kanavan vieressä on Niemijärveen tehty veneenlaskupaikka. == Lähteet == Luokka:Suomen kanavat Luokka:Posion rakennukset ja rakennelmat
Kurjenkanava

Kurjenkanava on Kuusamossa Iijoen vesistössä lähellä Murtovaaran kylää sijaitseva noin kilometrin pituinen kanava, joka yhdistää Raakunjärven ja Kurjenjoen. Kanava tehtiin alun perin uittotöiden helpottamiseksi. Raakunjärvestä tehtiin myös toinen Varkaanreikäkanava-niminen oikaisukanava helpottamaan veneliikennettä.Jorma Kauppinen - Timo Yrjänä - Karoliina Sarajärvi : Iijoen vesistön uittotoiminta ja sen jälkeiset entisöintityöt. Pohjois-Pohjanmaan elinkeino-, liikenne- ja ympäristökeskus, sivu 36 == Lähteet == Luokka:Suomen kanavat Luokka:Kuusamon rakennukset ja rakennelmat Luokka:Iijoen yläosan valuma-alue
Posoaapa

Posoaapa on Sodankylän Sompiossa sijaitseva suo. Se oli aikoinaan Suomen suurin aapasuo, joka oli pinta-alaltaan noin 70 km². 1960-luvun lopulla suurin osa Posoaavasta jäi Lokan tekojärven alle ja nykyään siitä on jäljellä enää muutaman neliökilometrin laajuinen alue järven pohjoisrannalla. Posoaapa oli myös Euroopan suurin aapasuo. Posoaapaa rajasi lännessä Riestojoki ja idässä Kopsusjoki, sen etelälaidassa puolestaan oli suoalueiden ympäröimä saareke, jolla sijaitsi muun muassa Rieston erämaakylä. Ne kaikki peittyivät Posoaavan tavoin tekojärven alle. Suo esiintyy myös viihteessä ja kulttuurissa. Eero Magga levytti vuonna 2000 kappaleen nimeltä Posoaapa ja Mauri Paasilinnan vuonna 1999 julkaistu kokoelma sisältää samannimisen novellin. == Lähteet == Luokka:Sodankylän suot
Kauneuskanava

Kauneuskanava on Raahessa sijaitseva noin 1,4 kilometriä pitkä huviveneliikenteeseen käytetty avokanava joka yhdistää Pikkulahden ja Kylmäniemenlahden. Nykyisen kanavan paikalla oli alun perin Härkäsalmi-niminen salmi joka erotti Pitkäkarin mantereesta mutta vähitellen tämä salmi kasvoi umpeen. Kanavaa paikalle suunniteltiin jo 1900-luvun alusta lähtien mutta se kaivettiin vasta vaiheittain 1960-luvulta alkaen. Vuonna 1983 valmistunut noin 1,5 metriä syvä kanava oli alkuaan hyvin epäsiistin näköinen ja kanavan vesi haisi joten se sai pilkkanimekseen Kauneuskanava. Kanavaa on myöhemmin vuonna 1991 ruopattu ja sen ympäristöä sitten kunnostettu, joten nämä ongelmat ovat poistuneet. == Lähteet == Luokka:Suomen kanavat Luokka:Raahen rakennukset ja rakennelmat
Samawa

Samawa (; tai as-Samawa) on Irakin Muthannan kuvernoraatin keskuskaupunki. Se sijaitsee Eufratjoen varrella, linnuntietä noin 238 kilometriä Bagdadin keskustasta eteläkaakkoon. Maanteitse matkaa on noin 266 kilometriä. Samawan piirikunnassa asui vuonna 2013 noin 280 000 ihmistä (eli 41 % koko maakunnan 682 520 asukkaasta). Vuoden 2004 asukaslukuarvio Samawan kaupunkiin oli 131 900 henkeä. Kaupunki on seudun maatalouskaupan keskus. Alueella on viini- ja hedelmätarhoja. Samawassa on suuri sementtitehdas. Tiedosto:Samawa2.jpg|Eufrat Samawassa. Tiedosto:Railway station samawa.jpg|Junia Samawan rautatieasemalla (2006). == Lähteet == ==Aiheesta muualla== Luokka:Irakin kaupungit Luokka:Al-Muthanna
Läppogubbenin kanava

Läppogubbenin kanava on Uudessakaarlepyyssä sijainnut veneliikenteeseen käytetty avokanava joka kaivettiin noin vuosina 1850–1855 Lapuanjoen länsirannalta Djupstenin kohdalta Bådabuktenin lahden perukkaan. Kanava lyhensi venematkaa Uudenkaarlepyyn ulkosatamaan Alöreniin mutta koska käsin kaivettu kanava oli matala ja kapea sitä saattoivat käyttää vain pienet veneet. Talvella kanavaa käytettiin jäätienä. Kanavaa käyttivät myös monet kesähuviloiden omistajat muun muassa Zachris Topelius joka asui vuosina 1855–1868 perheineen kesäisin Majniemi-nimisessä huvilassa Stora Alörenin saarella.Kirjamatka Suomessa : Uusikaarlepyy Maankohoaminen mataloitti ajan kuluessa kanavan käyttökelvottomaksi veneille mutta kanavalla kuljettiin veneillä vielä 1900-luvun alkuvuosina korkean veden aikana. Nykyisin kanavan paikalla on vielä matala oja. Lars Schalin : Djupsten och Leppogubben i forna tider (Nykarlebyvyer-sivusto)Suomen kanavat : Läppogubbenin kanava == Lähteet == Luokka:Suomen kanavat Luokka:Uudenkaarlepyyn rakennukset ja rakennelmat Luokka:Suomen 1800-luvulla rakennetut rakennukset ja rakennelmat
Walfrid Alhainen

Walfrid Isak (W. I.) Alhainen (12. lokakuuta 1869 Kalvola – 26. maaliskuuta 1947 Joensuu) oli suomalainen maanviljelijä ja kansanedustaja vuonna 1917. Alhainen oli torpparina Kalvolassa vuoteen 1901 ja työskenteli maanviljelijänä Kiteellä 1901–1947. Hänet valittiin suomalaisen puolueen edustajaksi Kuopion läänin itäisestä vaalipiiristä eduskuntavaaleissa 1916. Hän toimi myös Kiteen kunnanvaltuuston varapuheenjohtajana, kunnallislautakunnan jäsenenä, kunnan viljelysrahaston hoitajana ja asutusrahaston piiritarkastajana. Walfrid Alhaisen vanhemmat olivat torppari Iisakki Eerikinpoika ja Miina Korkeamäki ja puoliso vuodesta 1893 Emma Karoliina Kullus. ==Lähteet== Luokka:Kansanedustajat Luokka:Kiteen kaupunginvaltuutetut Luokka:Suomalaisen puolueen poliitikot Luokka:Pohjois-Karjalan vaalipiiri Luokka:Suomalaiset maanviljelijät Luokka:Vuonna 1869 syntyneet Luokka:Vuonna 1947 kuolleet
Vanhan Vaasan kanava

Vanhan Vaasan kanava (myös Vanhan Vaasan kanaali) on Vaasassa sijaitseva alun perin veneliikenteeseen käytetty noin 4,5 kilometriä pitkä avokanava, joka kaivettiin vuosina 1839–1845 yhdistämään Vanha Vaasa silloiseen Vaasan ulkosatamaan ja Eteläisen Kaupunginselän merenlahteen sen jälkeen, kun maankohoaminen oli tehnyt aiemmin käytetyn salmen veneille kulkukelvottomaksi. Kanava menetti merkityksensä vuoden 1852 Vaasan palon jälkeen, kun kaupunki siirrettiin Vanhasta Vaasasta nykyiselle paikalle. Vanhan Vaasan kanavaa on kuitenkin ruopattu useita kertoja, viimeksi 2009–2011, joten sitä voi käyttää nykyisinkin kanootilla kulkemiseen.Suomen kanavat : Vanhan Vaasan kanavaYle uutiset Pohjanmaa 23.3.2010 : Vanhan Vaasan kanava virkistyskäyttöön == Lähteet == Luokka:Suomen kanavat Luokka:Vaasan rakennukset ja rakennelmat Luokka:Vanha Vaasa
Anna Ängeslevä

Anna Ängeslevä (o.s. Toivonen; 20. helmikuuta 1871 Pyhäjärvi Vpl – 17. kesäkuuta 1939 Ylivieska) oli suomalainen emäntä, kansakoulunopettaja ja kansanedustaja 1908–1909. Anna Ängeslevä työskenteli kansakoulunopettajana Nivalassa vuoteen 1903 ja Ylivieskassa vuoteen 1938. Hänet valittiin Maalaisliiton edustajaksi Oulun läänin eteläisestä vaalipiiristä eduskuntavaaleissa 1908. ==Lähteet== Luokka:Kansanedustajat Luokka:Suomen Keskustan poliitikot Luokka:Oulun läänin eteläinen vaalipiiri Luokka:Suomalaiset opettajat Luokka:Vuonna 1871 syntyneet Luokka:Vuonna 1939 kuolleet
Tobaksrullenin kanava

Tobaksrullenin kanava on Maalahden saaristossa sijaitseva veneliikenteeseen käytetty noin 400 metriä pitkä avokanava joka kaivettiin talvella 1981 maankohoamisen vuoksi mataloituneeseen Sandgrunds strömmenin salmeen joka erottaa Skinnarslandetin ja Olsönin saaret. Kanava yhdistää Gropenin lahden ja Högskärsjön lahden. Tobaksrullenin kanava on saanut nimensä kanavan varrella sijaitsevan Tobaksrullen (Tupakkarulla)-nimisen kivenlohkareen mukaan.Suomen kanavat : Kanavia Maalahden saaristossa == Lähteet == Luokka:Suomen kanavat Luokka:Maalahden liikenne
Algrundetin kanava

Algrundetin kanava on Maalahden saaristossa sijaitseva noin 350 metriä pitkä avokanava joka kaivettiin vuonna 1972 Skinnarslandetin saarella sijaitsevan Algrundetin kannaksen läpi. Kanavan tarkoituksena on lähinnä parantaa veden virtausta Alskogssjönin lahdella.Suomen kanavat : Kanavia Maalahden saaristossa == Lähteet == Luokka:Suomen kanavat Luokka:Maalahden liikenne
Kalle Jäykkä

Karl Wiktor (Kalle Vihtori, K. V.) Jäykkä (ent. Vähämaa) (17. elokuuta 1869 Vampula – 8. marraskuuta 1951 Pulkkila) oli suomalainen maanviljelijä ja kansanedustaja 1914–1917. Kalle Jäykkä työskenteli metsätyönjohtajana Pohjanmaalla sekä maanviljelijänä Jalasjärvellä vuoteen 1903 ja Pulkkilassa vuodesta 1909. Hänet valittiin Maalaisliiton edustajaksi Oulun läänin eteläisestä vaalipiiristä eduskuntavaaleissa 1913. Hän toimi myös Pulkkilan kunnanvaltuuston puheenjohtajana. ==Lähteet== Luokka:Kansanedustajat Luokka:Suomen Keskustan poliitikot Luokka:Pulkkilan kunnanvaltuutetut Luokka:Oulun läänin eteläinen vaalipiiri Luokka:Vuonna 1869 syntyneet Luokka:Vuonna 1951 kuolleet